RESOLUCIÓN do 15 de decembro de 2022, da Dirección Xeral de Xuventude, Participación e Voluntariado, pola que se publica a Resolución do 14 de decembro de 2022 de concesión de axudas ao abeiro da Orde do 14 de setembro de 2022 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E).
Consellería de Política Social e Xuventude — III. Outras disposicións — 26/12/2022

No
Diario Oficial de Galicia
núm. 184, do 27 de setembro de 2022, publícase a Orde do 14 de setembro de 2022 pola que se establecen as bases reguladoras e se convocan subvencións de carácter plurianual e en réxime de concorrencia competitiva dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E).
De conformidade co artigo 18 da antedita orde, a resolución do procedemento de axuda, logo da fiscalización da proposta facendo uso das competencias conferidas no artigo 7.3 da Lei 9/2007, do 13 de xuño, de subvencións de Galicia, correspóndelle á directora xeral de Xuventude, Participación e Voluntariado, por delegación da persoa titular da Consellería de Política Social e Xuventude.
Así mesmo, o seu artigo 20 establece que se publicará no
Diario Oficial de Galicia
de conformidade co artigo 45 da Lei 39/2015, do 1 de outubro, do procedemento administrativo común das administracións públicas, entre outras, a correspondente resolución deste procedemento. Esta publicación producirá os efectos de notificación.
Por todo o exposto,
Primeiro. Ordenar a publicación no
Diario Oficial de Galicia
do contido íntegro da Resolución de concesión do 14 de decembro de 2022, para o procedemento BS508E, de concesión de axudas para entidades de acción voluntaria de carácter asociativo e entidades locais para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, financiado pola Unión Europea-NextGenerationEU, para o anos 2022 e 2023 que se incorpora no anexo.
Segundo. Comunicar que a Resolución do 14 de decembro de 2022 esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta resolución no
Diario Oficial de Galicia
.
Terceiro. Notificada a resolución polo órgano competente, as entidades beneficiarias disporán dun prazo de 10 días computado a partir do día seguinte ao da súa publicación no
Diario Oficial de Galicia
para a súa aceptación, transcorrido o cal sen que se producise manifestación expresa se entenderá tacitamente aceptada.
Santiago de Compostela, 15 de decembro de 2022
Vista a proposta de resolución do Servizo de Voluntariado e Participación de conformidade co disposto nos artigos 14, 15 e 18 da Orde do 14 de setembro de 2022 pola que se regulan as bases das subvencións para entidades de acción voluntaria e entidades locais para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, financiado pola Unión Europea-NextGenerationEU, para os anos 2022 e 2023,
Primeiro. Conceder a axuda ás entidades locais propostas no anexo I, ao abeiro do establecido no artigo 18 da Orde do 14 de setembro de 2022 pola que se regulan as bases das subvencións para entidades de acción voluntaria e entidades locais para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, financiado pola Unión Europea-NextGenerationEU.
Esta concesión resulta de aplicación de conformidade cos criterios de valoración previstos no artigo 16 das bases reguladoras, por un importe total de 250.425,24 €, para entidades locais, con cargo á aplicación orzamentaria 13.06.312F.460.0, correspondendo 104.827,78 € á anualidade de 2022 e 145.597,46 € á anualidade de 2023.
Da contía prevista para entidades locais resérvase un 15 % para as solicitudes presentadas conxuntamente.
Segundo. Conceder a axuda ás entidades de acción voluntaria de carácter asociativo propostas no anexo II, ao abeiro do establecido no artigo 18 da Orde do 14 de setembro de 2022 pola que se regulan as bases das subvencións para entidades de acción voluntaria e entidades locais para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, financiado pola Unión Europea-NextGenerationEU.
Esta concesión resulta de aplicación de conformidade cos criterios de valoración previstos no artigo 16 das bases reguladoras, por un importe total de 182.920,00 €, para entidades de acción voluntaria, con cargo á aplicación orzamentaria 13.06.312F.481.0, correspondendo 76.570,31 € á anualidade de 2022 e 106.349,69 € á anualidade de 2023.
Terceiro. As axudas concedidas condicionaranse ao cumprimento de todas as obrigas establecidas na Orde do 14 de setembro de 2022 e, especialmente, ás establecidas no artigo 26.
A xustificación das subvencións realizarase de acordo co establecido no artigo 23 da convocatoria.
Así mesmo, o pagamento das axudas realizarase de acordo co previsto nos artigos 24 e 25 da mesma convocatoria.
Cuarto. Denegar ou inadmitir as solicitudes que se relacionan no anexo III, con indicación da causa concreta que motivou a denegación ou inadmisión.
Quinto. Esta resolución, que finaliza o procedemento, esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación no
Diario Oficial de Galicia
.
Santiago de Compostela, 14 de decembro de 2022. A conselleira de Política Social e Xuventude, P.D. (Artigo 18 e disposición adicional segunda da Orde do 14.9.2022), Cristina Pichel Toimil, directora xeral de Xuventude, Participación e Voluntariado
Concesións conxuntas.
Concesións individuais.
Denegadas entidades locais.
Denegadas entidades de acción voluntaria.